**גרופו דשפורטיבו דה שאביש (בפורטוגזית: Grupo Desportivo de Chaves;** לעיתים מכונה **ג.ד. שאביש** או בקיצור **שאביש;** נהגה: **[ˈʃavɨʃ] )**, הוא מועדון כדורגל מהעיר שאביש שבפורטוגל, אשר נוסד בשנת 1949. המועדון משחק בפרימיירה ליגה, הליגה הבכירה של פורטוגל, ומארח את משחקיו באצטדיון העירוני אנג' מנואל ברנקו טשיירה המכיל 8,400 מקומות.

היסטוריה
--------

ב-27 בספטמבר 1949, לאחר זכייתה של פלביה ספורט קלוב (בפורטוגזית: Flávia Sport Clube) באליפות המחוזית, אליפות שזיכתה אותה בכרטיס לליגה ה-3, התקיים מיזוג בין שני המועדונים היריבים בעיר שאביש, אתלטיקו קלוב פלאביאנסה (בפורטוגזית: Atlético Clube Flaviense) ו-ופלאביה ספורט קלוב, מיזוג שיצר את גרופו דשפורטיבו דה שאביש של ימינו.

המועדון ידע עליות ומורדות בשלושת העשורים הראשונים לקיומו והעפיל לראשונה לליגה הבכירה בסיום עונת 1984/1985. כבר בעונתו הראשונה בליגה הבכירה הצליח המועדון להתברג בצמרת, ואת עונת 1985/1986 סיים המועדון במקום השישי בטבלה מתוך 16 מועדונים. גם בעונה הבאה עונת 1986/1987 הצליח המועדון להישאר בצמרת, וסיים במקום ה-5 בטבלה, מיקום שזיכה אותו בכרטיס לסיבוב הראשון של גביע אופ"א בעונת 1987/1988 שם הודח בסיבוב השני על ידי בודפשט הונבד מהונגריה. בשנים שלאחר מכן המועדון ידע עליות ומורדות בליגה הבכירה אך הצליח לשרוד בה ואף לשחזר את הישג השיא שלו, המקום החמישי בסיום עונת 1989/1990. העונות הבאות היו מוצלחות פחות, ובסיום עונת 1992/1993 לאחר 8 עונות בליגה הבכירה ירד המועדון לליגה השנייה לאחר שסיים במקום ה-18 והאחרון בטבלה.

עונה אחת בלבד בליגה השנייה הספיקה לשאביש שסיימה במקום השלישי ושבה לליגה הבכירה. שם נאבקה בתחתית במשך 5 עונות, עד שבסיום עונת 1998/1999 ירדה שוב לליגה השנייה לאחר שסיימה במקום ה-17 האחד לפני אחרון. תחילת שנות ה-2000 היו שנים פחות מוצלחות עבור המועדון שדשדש במרכז-תחתית הליגה השנייה עד שבסיום עונת 2006/2007 ירד המועדון לליגה השלישית שם שיחק שתי עונות, עד ששב לליגה השנייה לעונת 2009/2010 ואף הצליח להגיע לגמר הגביע הפורטוגלי באותה עונה, אך בליגה התוצאות היו פחות טובות ובסיום העונה שוב נשר המועדון לליגה השלישית למשך 3 עונות. עונת 2012/2013 הייתה העונה ממנה התחילה מגמת השיפור של המועדון, בסיום העונה זכה המועדון באליפות הליגה השלישית, אליפות שזיכתה אותו בעלייה לליגת המשנה. בעונה הבאה בליגת המשנה עונת 2013/2014 סיים המועדון במקום השמיני, עונה לאחר מכן במקום ה-3 ועונה לאחר מכן עונת 2015/2016 סיים המועדון במקום ה-2 שהוביל אותו לחזרה לליגה הבכירה לאחר 17 שנה של היעדרות.  בעונת החזרה לליגה הבכירה עונת 2016/2017 סיים המועדון רק במקום ה-11 אך בגביע הצליח להגיע עד חצי הגמר. בעונה לאחר מכן עונת 2017/2018 הצליח המועדון להתחרות בצמרת וסיים את העונה במקום ה-6. אך בעונה לאחר מכן סיים המועדון במקום ה-16 מתוך 18 בטבלה ונשר לליגה השנייה. בעונת 2019/2020 שיחק המועדון בליגה השנייה, ב-12 במרץ 2020 כשהמועדון ממוקם במקום ה-12 בליגה לאחר 24 מחזורים, הופסקה הליגה עד להודעה חדשה בעקבות התפרצות נגיף הקורונה. ב-5 במאי 2020 הודיעה הנהלת הליגה, שהליגה לא תחודש. בעונת 2020/2021 סיימה שאביש במקום ה-6 בליגה השנייה, אך בעונה שלאחר מכן עונת 2021/2022 הצליחה שאביש לסיים במקום ה-3 בליגת המשנה, מיקום שזיכה אותה בכרטיס לפלייאוף העלייה לליגה הבכירה, בו התמודדה נגד מוריירנסה שסיימה במקום ה-15 בעונת 2021/2022 בליגה הבכירה. שאביש ניצחה 2–0 בבית הפסידה רק 0–1 במשחק הגומלין בחוץ, ושבה חזרה לליגה הבכירה לעונת 2022/2023.

אצטדיון
-------

אצטדיונו הביתי של המועדון הוא האצטדיון העירוני על שם מנואל ברנקו טשיירה, שהוא אצטדיון רב תכליתי המשמש כיום בעיקר למשחקי כדורגל. האצטדיון מסוגל להכיל 12,000 איש (8,400 מקומות ישיבה). מלבד משחקיו הביתיים של המועדון, מארח האצטדיון בדרך כלל את משחקיה של נבחרת הנוער של פורטוגל וכן אירח האצטדיון מספר משחקים של נבחרת פורטוגל עד גיל 21, ומספר בודד של משחקי הנבחרת הבוגרת. באצטדיון זה ערך כריסטיאנו רונאלדו אחד מגדולי השחקנים הפורטוגלים בכל הזמנים את הופעת הבכורה הבינלאומית שלו בנבחרת הבוגרת במשחק ידידות מול נבחרת קזחסטן שנערך ב-20 באוגוסט 2003.

תארים
-----

* **הליגה הפורטוגלית השלישית**
	+ אלופה (2): 2008/2009, 2012/2013
* **הגביע הפורטוגלי**
	+ סגנית (1): 2009/2010

שחקנים
------

### הסגל הנוכחי

*מעודכן ל-10 בפברואר 2024*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ברזילברזיל | שוער | הוגו סוזה  (בהשאלה מפלמנגו) |
| 2 | חוף השנהבחוף השנהב | הגנה | חביב סילה  |
| 3 | ברזילברזיל | הגנה | איגור נוגיירה  |
| 4 | פורטוגלפורטוגל | הגנה | ברונו רודריגש  |
| 6 | דרום אפריקהדרום אפריקה | קשר | טיבאנג פטה  |
| 7 | פורטוגלפורטוגל | קשר | ברנרדו סוזה  |
| 9 | ברזילברזיל | חלוץ | פאולו ויקטור  |
| 10 | גינאה ביסאוגינאה ביסאו | חלוץ | לאנדרו סאנקה  |
| 13 | פורטוגלפורטוגל | הגנה | ואסקו פרננדש  |
| 14 | פורטוגלפורטוגל | קשר | דריו אסוגו  (בהשאלה מספורטינג ליסבון) |
| 18 | פורטוגלפורטוגל | קשר | פדרו פיניו  |
| 19 | קנדהקנדה | הגנה | סטיבן ויטוריה  |
| 20 | פורטוגלפורטוגל | קשר | רובן ריביירו  |

 |  | 

| מס' |  | עמדה | שם |
| --- | --- | --- | --- |
| 21 | מוזמביקמוזמביק | קשר | ריקארדו גומיירש  |
| 23 | ספרדספרד | חלוץ | הקטור הרננדס  |
| 27 | פורטוגלפורטוגל | הגנה | קאראסה  |
| 28 | ניגריהניגריה | קשר | קלצ'י נוואקאלי  |
| 30 | פורטוגלפורטוגל | שוער | גונסאלו פינטו  |
| 31 | ברזילברזיל | שוער | רודריגו מורה  |
| 33 | פורטוגלפורטוגל | הגנה | סנדרו קרוס  |
| 40 | ניגריהניגריה | הגנה | ג'וניור פיוס  |
| 70 | פורטוגלפורטוגל | קשר | הלדר מורים  |
| 77 | כף ורדהכף ורדה | הגנה | ז'ואאו קוריאה  (קפטן) |
| 80 | פורטוגלפורטוגל | קשר | רפאל גוזו  |
| 87 | פורטוגלפורטוגל | חלוץ | רודריגו מלרו  |
| 99 | ברזילברזיל | חלוץ | ז'וארלם סנטוס  |

 |

תוצאות במסגרת האירופית
----------------------

בכל התוצאות (בית וחוץ) מספר השערים של שאביש מוצג ראשון.

| עונה | תחרות | סיבוב | מועדון | בית | חוץ | תוצאה |
| --- | --- | --- | --- | --- | --- | --- |
| 1987/1988 | גביע אופ"א | סיבוב ראשון | רומניהרומניה אוניברסיטת קראיובה | 2–1 | 2–3 | **4–4 ( ח )** |
| סיבוב שני | הונגריההונגריה בודפשט הונבד | 1–2 | 1–3 | **2–5** |

קישורים חיצוניים
----------------

ויקישיתוף מדיה וקבצים בנושא **ג.ד. שאביש** בוויקישיתוף
* אתר האינטרנט הרשמי של ג.ד. שאביש

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* ZeroZero GD Chaves profile & stats (in Portuguese)

הערות שוליים
------------

1. ↑  "Desportivo de Chaves subiu à I Liga". cmjornal.xl.pt. ארכיון מ-2016-06-09. נבדק ב-2016-05-12.
2. ↑  "Lucky rebound gives Portugal narrow win over Kazakhstan". *China Daily*. ארכיון מ-8 בנובמבר 2012. נבדק ב-25 באוגוסט 2010. `{{cite web}}`:  (עזרה)

| פורטוגלפורטוגל ליגת העל הפורטוגלית, 2023/2024 |
| --- |
| 

|  |
| --- |
| אסטרלה דה אמדורה • ארוקה • אשטוריל • בואבישטה • בנפיקה ליסבון • ויזלה • ויטוריה דה גימארייש • ז'יל ויסנטה • מוריירנסה ספורטינג בראגה • ספורטינג ליסבון • פארנסה • פורטו • פורטימוננסה • פמליקאו • קאזה פיה • ריו אבה • שאביש |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 147142643
* WorldCat (עם VIAF): 147142643

 |